L’Alcalde de Burjassot rep a les i els components del Consell dels Xiquetes i Xiquets del municipi
2025-07-24

Aquest mes de setembre el Consell dels Xiquetes i Xiquets de Burjassot, posat en marxa dins del projecte internacional “La Ciudad de las Niñas y los Niños” de Francesco Tonucci, i coordinat des de la Regidoria de Protecció i drets de la infància, dirigida per Yolanda Andrés, té dues cites importants.

D’una banda, el dimecres 28 de setembre a les 17.00 hores, les i els components del Consell seran rebuts per l’Alcalde de Burjassot, Rafa García, a l’Ajuntament de la localitat. En aquesta recepció, informaran al màxim representant municipal sobre les sessions que estan dut a terme i les propostes que tenen per al municipi.

Un dia abans, el dimarts 27 de setembre, aquesta vegada a la Casa de Cultura, serà la seua sessió de treball per a acabar de perfilar les propostes que faran en el Consistori.

Aquesta activitat es desenvolupa també gràcies a la subvenció concedida per la Diputació de València.